《某得银杏不食种之庵前见者曰是三十年乃生公》
宋代·释慧空

蟠桃一实三千年，银杏著子三十载。
老僧只作旦暮看，汝莫十十宜少待。
阶前始芽今出屋，便是携篮走僮仆。
伴我东园看菜归，与汝煎茶剥柔玉。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。